**ДОКУМЕНТАЦИЯ**

ЗА

ВЪЗЛАГАНЕ НА ПОРЪЧКА ЧРЕЗ ПУБЛИЧНА ПОКАНА ПО РЕДА НА ГЛАВА ОСМА „A” ОТ ЗАКОНА ЗА ОБЩЕСТВЕНИТЕ ПОРЪЧКИ ЗА УСЛУГА С ПРЕДМЕТ:

**„Разработване на Иновационна стратегия за интелигентна специализация на Община Русе за периода 2015-2020 г.“**

Съдържание

I. ОБЩИ УСЛОВИЯ ЗА ПРОВЕЖДАНЕ НА ПОРЪЧКА ЧРЕЗ ПУБЛИЧНА ПОКАНА 3

II. ТЕХНИЧЕСКА СПЕЦИФИКАЦИЯ (Пълно описание на обекта на поръчката, включително основни характеристики) 3

III. ИЗИСКВАНИЯ КЪМ КАНДИДАТИТЕ – КВАЛИФИКАЦИОННИ, ТЕХНИЧЕСКИ И ИКОНОНИЧЕСКИ 6

IV. ПОДГОТОВКА И ПОДАВАНЕ НА ОФЕРТАТА 8

V. СРОК ЗА ИЗПЪЛНЕНИЕ ПРЕДМЕТА НА ПОРЪЧКАТА 9

VI. НАЧИН НА ПЛАЩАНЕ 9

VII. МЕТОДИКА ЗА ОЦЕНКА НА ПОСТЪПИЛИТЕ ОФЕРТИ 10

*Образци на документи………………………………………………………………………*

### ОБЩИ УСЛОВИЯ ЗА ПРОВЕЖДАНЕ НА ПОРЪЧКА ЧРЕЗ ПУБЛИЧНА ПОКАНА

1. **Възложител**

Възложител на настоящата поръчка е Община Русе, със следния адрес - гр. Русе, пл. „Свобода“ №6.

1. **Предмет и описание на обществената поръчка**

Предметът на настоящата обществена поръчка е „Разработване на Иновационна стратегия за интелигентна специализация на Община Русе за периода 2015-2020 г.“.

1. **Прогнозна стойност на поръчката**

Максимално допустимата стойност на настоящата обществена поръчка е **– 62 500 лв. без ДДС (75 000 лв. с ДДС)**.

1. **Срок на изпълнение**

Срокът за изпълнение на поръчката започва да тече от датата на сключване на договора с избрания Изпълнител. Всички дейности свързани с изпълнението на настоящата поръчка, както и всички дейности по отчитане на работата на Изпълнителя към Възложителя трябва да приключат до **30.08.2015 г**.

1. **Правно основание и вид на поръчката**

**ИЗПЪЛНИТЕЛЯТ** по настоящата поръчка следва да бъде избран при условията и реда на Глава осма „а“ от ЗОП.

1. **Възможност за представяне на варианти в офертите**

Няма възможност за представяне на варианти в офертите.

1. **Място за изпълнение на обществената поръчка**

Мястото за изпълнение на поръчката е на територията на Република България.

1. **Критерий за оценка на постъпилите оферти - „икономически най-изгодна оферта“.**
2. **Разходи за участие в обществената поръчка**

Разходите за подготовка на офертите ще бъдат за сметка на Участниците в процедурата. Участниците не могат да предявяват каквито и да било претенции към Възложителя за разходи, направени от самите тях по подготовката и подаването на офертите им, независимо от резултата или от самото провеждане на процедурата.

### ТЕХНИЧЕСКА СПЕЦИФИКАЦИЯ (Пълно описание на обекта на поръчката, включително основни характеристики)

1. **Обект** на настоящата обществена поръчка е „услуга” по смисъла на чл. 3, ал. 1, т. 2 от ЗОП.
2. **Предмет** на възлагане на настоящата поръчка e:

**„Разработване на Иновационна стратегия за интелигентна специализация на Община Русе за периода 2015-2020 г.“.**

1. **Основни характеристики**

Настоящата поръчка има за цел разработването на Иновационна стратегия за интелигентна специализация на Община Русе за периода 2015 - 2020 г.

Иновационната стратегия за интелигентна специализация на Община Русе обвързва сравнителните предимства и потенциал за развитие на местно ниво с ясно дефинирана визия, цели и приоритети за постигане на стратегически цели.

Иновационната стратегията за интелигентна специализация на Община Русе 2015-2020 г., като стратегически документ, следва да бъде съобразена с политиките за интелигентна специализация на национално и регионално ниво и в контекста на нарастваща необходимост от справяне с икономическите предизвикателства, които изискват решителни стратегически стъпки и политики.

В този смисъл, при разработването на Стратегията за интелигентна специализация на Община Русе трябва да бъде взето под внимание нейното съответствие с общия европейски контекст на политиката за балансирано и устойчиво развитие на регионите и местните общности на ЕС, т.е. целите и приоритетите на Стратегията да бъдат хармонизирани с тези на регионалната политика на ЕС.

Най-общо стратегическите цели на тази политика са насочени към справяне със структурните слабости чрез постигане на развитие по три взаимно допълващи се приоритета:

* Интелигентен растеж, основан на знания и иновации;
* Устойчив растеж, насърчаващ ресурсно-ефективна, зелена и конкурентоспособна икономика;
* Приобщаващ растеж, насърчаващ икономика с висока степен на заетост, осигуряваща икономическо, социално и териториално сближаване.

В тази връзка инвестициите в иновации и предприемачество са в сърцето на Стратегията „Европа 2020“. Ето защо, Стратегията за интелигентна специализация на Община Русе играе ключова роля за постигането на всичките три приоритета на Европа 2020.

Иновационната стратегията за интелигентна специализация на Община Русе следва да е в съответствие с целите и инструментите на Политиката за икономическо, социално и териториално сближаване на ЕС, както и с общите приоритети, заложени в Стратегията Европа 2020.

Основните компоненти, които документът трябва да включва са:

* Анализ на социално-икономическото състояние.
* Анализ на наличния потенциал за иновации, научно-изследователска и развойна дейност.
* SWOT анализ.
* Иновационна стратегия за интелигентна специализация на Община Русе 2015-2020.
* План за изпълнение.
* Индикативна финансова рамка.
* Мониторинг и оценка.
1. **Технически условия за изпълнение на поръчката**

Разработеният документ трябва да отговаря на следните технически изисквания:

* Обем

Обемът на Иновационната стратегия за интелигентна специализация на Община Русе за периода 2015-2020 г. трябва да е не по-малък от 80 печатни страници без приложенията.

* Съдържание

Съдържанието трябва да бъде оформено на нова страница и да бъде автоматично създадено. Основните компоненти, които трябва да включва са списък на таблиците в текста, списък на фигурите в текста, списък на използваните съкращения, въведение, отделните раздели, параграфи и подпараграфи на документа, приложения и списък с използваните източници със съответните страници, на които започват. Номерацията трябва да започва от въведението.

* Изисквания към форматирането на документа
* Страниците трябва да бъдат във формат А4 (21cm x 29,7cm);
* Шрифт (Font): Times New Roman (или друг подходящ), размер 12 пункта (12 pt.), стил нормален (Regular); В подходящи случаи може да се използва Bold, главни и/или наклонени букви, подчертаване, разредка, увеличена големина на знаците и т.н.
* Междуредие (Line spacing): 1,15 lines;
* Всеки абзац започва с отстъп (First line) 1,25 cm;
* Полета на страниците: Горе (top) – 2,5 cm; долу (down) – 2,5 cm; ляво (left) – 2,5 cm; дясно (right) – 2,5 cm
* Бележки под линия: шрифт Times New Roman (или друг подходящ), размер 10 pt., междуредие Single;
* Основният текст и бележките под линия да бъдат двустранно подравнени (Alignment: Justified);
* Номерация на страниците: долу или горе, центрирано или вдясно, с арабски цифри;
* Фигурите, таблиците и приложенията се номерират автоматично и наименуват.

### ИЗИСКВАНИЯ КЪМ КАНДИДАТИТЕ – КВАЛИФИКАЦИОННИ, ТЕХНИЧЕСКИ И ИКОНОНИЧЕСКИ

**Технически възможности и квалификация**

* Участникът трябва да има изпълнени през предходните 3 (три) години, считано до датата на подаване на офертата, не по-малко от 1 (един) договор за упражняване на консултантски услуги, сходни с предмета на поръчката.

Под „договори с предмет, сходен с предмета на обществената поръчка, следва да се разбира: осъществяване на консултантски услуги по изготвяне на стратегически документи на местно и/или регионално равнище.

За доказване на изискването по предходната точка, участникът представя:

* списък на услугите, които са еднакви или сходни с предмета на обществената поръчка, изпълнени през последните 3 години, считано от крайния срок за подаване на офертите, с посочени: обект (предмет); възложител (получател); в качеството на - изпълнител, участник в обединение или подизпълнител; стойност; дата на получаване на услугата; доказателства за изпълнение. Списъкът на договорите се попълва по приложен образец.
* доказателства за извършените услуги, представени под формата на удостоверение, издадено от получателя или от компетентен орган, или чрез посочване на публичен регистър, в който е публикувана информацията за извършената услуга по списъка.
* Участникът трябва да има внедрена система за управление на качеството по стандарт ISO 9001:2008 или еквивалент, с предметен обхват в областта на предоставяне на консултантски услуги.

Изискването се доказва се с копие на сертификат за внедрен ISO 9001:2008 “Системи за управление на качеството” или еквивалент.

* Екип от експерти

За изпълнение на поръчката участникът да осигури експерти, чиято компетентност покрива спецификата на поръчката, а именно:

* КЕ1 – „Стратегическо планиране и иновационни политики“

Минимална образователна степен „магистър“ в едно от следните професионални направления – икономика, администрация и управление, право.

Минимум 5 години общ професионален опит.

Доказан опит в изготвяне на стратегически документи на местно и/или регионално ниво;

Доказан опит в изготвяне дефиниране на икономически приоритети на регионално и/или областно и/или общинско ниво в трансграничен регион.

Доказан опит в анализ на регионално и/или местно икономическото развитие и планиращи документи на трансграничен регион.

Доказан опит в разработването на стратегически документи целящи внедряване на иновации в реалния сектор.

* КЕ2 – "Икономика и инвестиции"

Минимална образователна степен "магистър" в едно от следните професионални направления – икономика, туризъм, право.

Минимум 5 години общ професионален опит.

Доказан опит в изготвяне на икономически анализи и прогнози на местно ниво;

Доказан опит в оценка и анализ на състоянието на местното икономическо развитие;

Опит в стратегическо бизнес планиране;

!!! Участникът трябва да посочи за всяка от ключовите позиции на експертите от екипа отделни лица (един експерт не може да съвместява две позиции от изискуемия екип).

За нуждите на изпълнение на поръчката в хода на реализиране на дейностите изпълнителя по своя преценка може да ангажира допълнителни неключови експерти в области на експертиза извън изисканата от Възложителя за КЕ1 и КЕ2.

**Икономически изисквания**

Възложителят не поставя минимални изисквания за икономическото и финансовото състояние на участника.

**Изисквания за качество**

Съобразяване с документи на местно, регионално, национално и европейско ниво

* Подготовката, общият дизайн и разработването на стратегическия документ е необходимо да се съобразяват със следните насоки и изисквания:
* Координация и съгласуваност с европейските, националните и местните политики за конкуренция, опазване и подобряване на околната среда и равните възможности;
* Осигуряване на информация и публичност на процесите на планиране и програмиране, финансиране, изпълнение, наблюдение и оценка в областта на интегрираното регионално и местно развитие;
* Спазването на принципа на съфинансиране и допълняемост на местните собствени финансови ресурси за развитие със средства от държавния бюджет, фондовете на ЕС и други публични и частни източници.
* Стратегия „Европа 2020” на ЕС;
* Стратегия на ЕС за региона на р. Дунав;
* Иновационна стратегия за интелигентна специализация на Република България 2014-2020 г. – версия актуална към датата на сключване на договора с изпълнителя;
* Областна стратегия за развитие на Област Русе 2014-2020 г.;
* Общинския план за развитие на Община Русе 2014-2020 г.

### ПОДГОТОВКА И ПОДАВАНЕ НА ОФЕРТАТА

1. **Общи положения**
* При подготвяне на офертата участникът трябва да се придържа точно към условията, обявени от ВЪЗЛОЖИТЕЛЯ;
* Участникът има право да представи само една оферта. Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.
1. **Съдържание на офертите**

Всяка оферта задължително трябва да съдържа следните документи и когато е приложимо те да са попълнени в съответните образци предоставени от Възложителя:

* Списък на приложените документи;
* Данни за лицето, което прави предложението: посочване на ЕИК, управляващо лице, координати за връзка, телефон, факс, адрес и лице определено за координатор по изпълнението;
* Оферта (Образец 1);
* Техническо предложение за изпълнение предмета на поръчката (Образец 2);
* Ценово предложение /ценовото предложение на участника не трябва да надхвърля прогнозната стойност на поръчката/ - (Образец 3);
* Справка-декларация, съдържаща списък на услугите с предмет еднакъв или сходен с предмета на поръчката (Образец 4);
* Справка-декларация, съдържаща списък на правоспособните лица и ключови експерти в екипа за изпълнение предмета на обществената поръчка (Образец 5);
* Автобиография на предложените експерти (Образец 6);
* Декларация за използване на подизпълнител/и (Образец 7);
* Декларация за съгласие за участие като подизпълнител в обществената поръчка (Образец 8).

Когато определен документ не е приложим, то това се посочва в списъка на приложените документи като се изписва „неприложимо“ и съответният документ не се прилага към офертата на участника.

1. **Подаване на оферти за участие в поръчка чрез публична покана по реда на глава осма „a”от ЗОП**

Офертата се депозира в „Център за информационно и административно обслужване”, в сградата на Община Русе на адрес град Русе, пл. Свобода №6. Образците към настоящата поръчка са на разположение на участниците на адреса на Профила на купувача – <http://www.ruse-bg.eu/bg/zop/516/index.html>

Съдържанието на офертата се представя в запечатан непрозрачен плик, върху, който се посочва: наименованието на участника, адрес за кореспонденция, телефон, факс, е-mail, описание на поръчката, съгласно раздел ІІ от настоящата публична покана. Офертата и всички документи, които са част от нея, следва да бъдат представени в оригинал или да са заверени, когато са ксерокопия, с гриф „вярно с оригинала”, печат и подпис на лицето, представляващо участника. Документите и данните в офертата се подписват само от лица с представителни функции, назовани в регистрацията или удостоверението за актуално състояние и/или упълномощени за това лица, за което следва да се приложи нотариално заверено пълномощно за изпълнение на такива функции.

* Срокът на валидност на офертите е **90 календарни дни.**

### СРОК ЗА ИЗПЪЛНЕНИЕ ПРЕДМЕТА НА ПОРЪЧКАТА

Срокът за изпълнение на поръчката започва да тече от датата на сключване на договора с избрания Изпълнител. Срокът за изпълнение на поръчката е до 30.08.2015 г.

### НАЧИН НА ПЛАЩАНЕ

ВЪЗЛОЖИТЕЛЯТще заплати на ИЗПЪЛНИТЕЛЯдоговорената цена, чрез банков превод в лева по сметка на ИЗПЪЛНИТЕЛЯ, както следва:

* Авансово плащане в размер на 35% от стойността на поръчката, което се извършва посредством банков превод по сметка на ИЗПЪЛНИТЕЛЯ.
* Окончателно плащане в размер на 65% от стойността на поръчката, което се извършва посредством превод по сметка на ИЗПЪЛНИТЕЛЯ.

В договорената цена не е включен ДДС, който се начислява допълнително и се заплаща от ВЪЗЛОЖИТЕЛЯпри извършване на плащанията по договора.

Всички плащания се извършват с платежно нареждане по банкова сметка на ИЗПЪЛНИТЕЛЯ в срок до **30** (тридесет) календарни дни след представена от ИЗПЪЛНИТЕЛЯна ВЪЗЛОЖИТЕЛЯ оригинална фактура. Съответната фактура се издава в срок до **5** (пет) календарни дни, считано от датата на заверка от оторизиран представител на ВЪЗЛОЖИТЕЛЯ на представените документи.Окончателното плащане по договора се извършва след приемане на работата на ИЗПЪЛНИТЕЛЯ и представяне на двустранно подписан приемо- предавателен протокол.

За извършване на плащанията ИЗПЪЛНИТЕЛЯТ изготвя фактура, която следва да съдържа следната задължителна информация:

Получател:.........................................

Адрес: .........................

ЕИК ....................

Получил фактурата: ............................

Номер на документа, дата, място

В описателната част на разходооправдателния документ следва да се впише следният текст: Разработване на Иновационна стратегия за интелигентна специализация на Община Русе 2015-2020 г.

ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.*.*

### МЕТОДИКА ЗА ОЦЕНКА НА ПОСТЪПИЛИТЕ ОФЕРТИ

Критерият и показателите за оценка се прилагат само по отношение на офертите на участниците, които не са отстранени от участие в поръчката на основанията, предвидени в чл. 46-48 ЗОП, и които отговарят на обявените от **ВЪЗЛОЖИТЕЛЯ** изисквания.

Класирането на допуснатите до участие оферти се извършва на база получената от всяка оферта „Комплексна оценка” - (КО), като сума от индивидуалните оценки по определените предварително показатели. За всеки предварително определен показател e определен максимално възможният брой точки и относителната му тежест.

Комплексната оценка се формира както следва:

КОi = ТОi\*0,6+ЦОi\*0,4

където КОi е комплексната крайна оценка на всеки кандидат, ТОi е техническата оценка на всеки кандидат и ЦОi е ценовата оценка на всеки кандидат.

Максималната стойност на КО, ТО и ЦО е 100 точки.

ТОi =( Тi/Тмах)\*100, където Ti е сборът от точки от показателите за техническа оценка на i-тия кандидат, а Tmax е най-високият брой точки от показателите за техническа оценка, получен измежду всички кандидати.

Тi = (П1i+ П2i).

ЦОi = (ЦОmin/Цi)\*100, където Цi е цената на i-тия кандидат, а ЦОmin е най-ниската предложена цена, измежду всички кандидати.

|  |  |
| --- | --- |
| **Критерии за техническа оценка:** | **Брой точки** |
| **П1. Подход и методология за разработване на „Иновационна стратегия за интелигентна специализация на Община Русе за периода 2015-2020 г.“** |
| Предлаганите подход и методология са детайлно разработени, като включват всички елементи от техническата спецификация, като предлагат и допълнителни такива, които имат отношение към предмета и ще допринесат за по-високо качество на документа. Представените методи за изпълнение на дейността и подход/и за постигане на целите и резултатите гарантират изпълнението на всички изисквания на **ВЪЗЛОЖИТЕЛЯ** и са в съответствие с изискванията на Техническата спецификация и ги надхвърлят. | 30 |
| Предложените подход и методология са добре описани и ще допринесат за качествено постигане на очакваните резултати. Участникът е описал методите за изпълнение на планираните дейности и подходът/ите за постигане на целите и резултатите. Спазени са всички изисквания на Техническата спецификация. | 15 |
| Участникът е направил описание на методи за изпълнение на планираните дейности и подходи за постигане на целите и резултатите, като е допуснал минимални пропуски или описанието не е конкретно и описаните подход и методология не гарантират качествено и целесъобразно изпълнение на изискванията на **ВЪЗЛОЖИТЕЛЯ**, посочени в Техническата спецификация. | 1 |
| **П2. План за изпълнение на поръчката с посочени срокове за изпълнение на отделните дейности. Линеен график.** | **Брой точки** |
| Предложените план за изпълнение и линеен график показват, че участникът отлично познава естеството на задачата. Линейният график отразява основните дейности и съответните им поддейности и конкретни задачи, като същите са детайлно планирани.  | 20 |
| Предложените план и линеен график показват задоволително разбиране на естеството на задачата. Линейният график отразява основните дейности по задачата, като същите са адекватно планирани.  | 10 |
| Предложените план и линеен график показват, че участникът като цяло разбира естеството на поставената задача. Линейният график отразява само основните дейности и липсват детайли и задълбоченост.  | 1 |

**Офертата, получила най-голям брой точки, се класира на първо място.**

**При оценка на всеки един от показателите (технически и финансов), Комисията изчислява точките с точност до втория знак след десетичната запетая.**

**При несъответствие между предложените единична и обща цена, валидна ще бъде единичната цена на офертата. При несъответствие между сумата, написана с цифри и тази, написана с думи, важи сумата, написана с думи.**

**В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател. В случай, че офертата не може да се определи по този ред, Комисията провежда публично жребий за определяне на изпълнител между класираните на първо място оферти.**

„Отлично“ – показано е познаване на всички необходими етапи, през които преминава изпълнението, като освен минимално необходимите дейности за изпълнение на поръчката в плана за изпълнение са включени и допълнителни дейности, без чиято реализация поръчката не отговаря на изискванията на ВЪЗЛОЖИТЕЛЯ, но наличието им допринася за по-високо качество на услугата.

„Задоволително“ – предложеният план за изпълнение отговаря на изискванията на ВЪЗЛОЖИТЕЛЯ, като е показано познаване на основните необходими етапи, през които преминава изпълнението, без да се планират допълнителни етапи и дейности извън минимално необходимите.

„Участникът като цяло разбира естеството на задачата“ – посочени са основните минимално необходими етапи за изпълнение на поръчката, но един или повечето от тях са само изброени или описани схематично, без да се конкретизират дейностите, включени във всеки етап на изпълнение.

„Детайлно/конкретно/” – описание, което не се ограничава до изброяване на отделни етапи или видове дейности, но и съдържа допълнителни поясняващи текстове, свързани с обясняване на тяхната последователност и съдържание, имащи отношение към повишаване качеството на изпълнение на поръчката.

# *Образец №1*

**Представяне на участника**

|  |  |
| --- | --- |
| **Наименование на Участника:** |  |
| **Седалище по регистрация:** |  |
| **ЕИК /Булстат номер:** |  |
| **Точен адрес за кореспонденция:** | *(държава, град, пощенски код, улица, №)* |
| **Телефонен номер:** |  |
| **Факс номер:** |  |
| **Лице за контакти:** |  |
| **Е-mail:** |  |
| **Законен представител (име, длъжност)** |  |

**Пълномощник /ако е приложимо/: име .................................. ЕГН ...................., съгласно пълномощно, рег. № ............. на Нотариус ............., рег. № ................на Нотариалната камара**

**Банкова сметка:**

**IBAN: ……………………………………………………………………………….**

**BIC: …………………………………………………………………………………**

**Титуляр на сметката: …………………………………………………………….**

**ОФЕРТА**

за участие в поръчка по реда на Глава осма „а” от Закона за обществените поръчки,

**УВАЖАЕМИ ГОСПОЖИ И ГОСПОДА,**

С настоящото Ви представяме нашата оферта за участие в обявената от Вас поръчка с предмет: **„Разработване на Иновационна стратегия за интелигентна специализация на Община Русе за периода 2015-2020 г.“.**

**Декларираме, че** сме запознати с публичната покана и условията за участие в обявената от Вас поръчка. Съгласни сме с поставените от Вас условия и ги приемаме без възражения.

Запознати сме с проекта на договора, приемаме го и ако бъдем определени за изпълнител, ще сключим договор в законоустановения срок.

Декларираме, че ще сключим писмен договор, който включва всички предложения от офертата ни.

Декларираме, че при сключването на договор ще представим документи, издадени от компетентен орган за удостоверяване на липсата на обстоятелствата по чл. 47, ал.1, т. 1 от ЗОП и декларации за липсата на обстоятелствата по чл. 47, ал. 5 от ЗОП.

Нашата оферта е със срок на валидност **90 календарни дни** от датата, която е посочена в обявлението за крайна дата за подаване на офертите.

Като неразделна част към настоящата оферта, прилагаме:

* 1. Списък на документите и информацията, съдържащи се в офертата, подписан от участника;
	2. Всички изисквани документи – подписани и подпечатани.

**Подпис и печат:**

|  |  |
| --- | --- |
| Дата | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Длъжност | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*ЗАБЕЛЕЖКА: Офертата се подава на български език.*

# *Образец №2*

**Наименование на участника…………………………**………………………………………………

**Адрес за кореспонденция………………………………………………………………………………**

**Техническо предложение**

за поръчка с предмет:

**„Разработване на Иновационна стратегия за интелигентна специализация на Община Русе за периода 2015-2020 г.“**

**УВАЖАЕМИ ДАМИ И ГОСПОДА,**

Запознати сме и приемаме изцяло условията на Възложителя за възлагане на обществена поръчка с горепосочения предмет.

Ние предлагаме да изпълним без резерви и ограничения дейностите по предмета на обществената поръчка.

Предлагаме срок за изпълнение предмета на обществената поръчка: до 30.08.2015 г.

Ние сме съгласни валидността на нашето предложение да бъде 90 календарни дни от датата на подаване на офертата и ще остане обвързващо за нас, като може да бъде прието по всяко време преди изтичане на този срок.

**Декларираме, че** сме съгласни с поставените условия и ги приемаме без възражения. Запознати сме с проекта на договора, приемаме го и ако бъдем определени за изпълнител ще сключим договор в законоустановения срок.

**Подпис и печат:**

Дата \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_

Име и фамилия \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Длъжност \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Образец №3***

**Наименование на участника…………………………**………………………………………………

**Адрес за кореспонденция………………………………………………………………………………**

**ЦЕНОВО ПРЕДЛОЖЕНИЕ**

за изпълнение на поръчка с предмет:

**„Разработване на Иновационна стратегия за интелигентна специализация на Община Русе за периода 2015-2020 г.“**

Потвърждаваме, че сме се запознали с всички условия на изпълнение на поръчката и всички фактори на оскъпяване, които произтичат от местоположението на обекта, организационните и техническите изисквания на **ВЪЗЛОЖИТЕЛЯ**, условията на договора и в предложената цена сме отчели всички разходи за изпълнение на поръчката в съответствие с посочените изисквания, както и всякакви други изисквания в нормативната уредба, които са задължителни за спазване при изпълнение на поръчката.

Ние сме съгласни валидността на нашето предложение да бъде 90 календарни дни от датата на подаване на офертата и ще остане обвързващо за нас, като може да бъде прието по всяко време преди изтичане на този срок.

Във връзка с горепосочената поръчка, Ви представяме нашето ценово предложение, както следва:

**ОБЩА ЦЕНА** за изпълнение на поръчката

………………………………………………………………… лв./словом/ без вкл. ДДС и

 ………………………………………………………………… лв./словом/ с включен ДДС.

***Забележка: Цената не следва да надвишава осигурения бюджет/максималната прогнозна стойност на поръчката.***

Дата: г. Подпис и печат:

гр. / /

(*име и фамилия*)

# *Образец №4*

**СПРАВКА-ДЕКЛАРАЦИЯ, СЪДЪРЖАЩА СПИСЪК НА УСЛУГИТЕ**

**с предмет еднакъв или сходен с предмета на поръчката, изпълнени през последните три години, считано от датата на подаване на офертата**

*(справка съгласно чл. 51, ал. 1, т. 1 от ЗОП)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (наименование на участника)*

|  |  |  |  |  |  |
| --- | --- | --- | --- | --- | --- |
| **№ по ред** | **Предмет на услугата** | **Начална и крайна дата на изпълнение на услугата** | **Стойност в лева без ДДС** | **Кратко описание на извършените дейности** | **Възложител – адрес, телефон, факс, електронна поща** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| …… |  |  |  |  |  |
| n |  |  |  |  |  |
| общ брой |  |  |  |  |  |

***Приложения:***

*Удостоверения, издадени от получателите за извършената услуга или от компетентен орган, или чрез посочване на публичен регистър, в който е публикувана информация за услугата.*

Дата:.............................. г. ............................................

 /*Име, подпис и печат/*

***Образец №5***

**СПРАВКА-ДЕКЛАРАЦИЯ, СЪДЪРЖАЩА СПИСЪК НА ПРАВОСПОСОБНИТЕ ЛИЦА И КЛЮЧОВИ ЕКСПЕРТИ В ЕКИПА ЗА ИЗПЪЛНЕНИЕ ПРЕДМЕТА НА ОБЩЕСТВЕНАТА ПОРЪЧКА**

*(справка съгласно чл. 51, ал. 1, т. 7 от ЗОП)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (наименование на участника)*

Долуподписаният , в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*посочете длъжността)* в *(посочете името на участника)*, със седалище и адрес на управление *БУЛСТАТ/ЕИК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* - участник в процедура за възлагане на поръчка чрез публична покана с предмет**:**

**„Разработване на Иновационна стратегия за интелигентна специализация на Община Русе за периода 2015-2020 г.“**

**Д Е К Л А Р И Р А М,**

**че при изпълнение на услугата, предмет на настоящата поръчка ще използвам следните лица:**

|  |  |  |  |  |
| --- | --- | --- | --- | --- |
| **№ по ред** | **Име, презиме, фамилия** | **Общ професионален опит (години)** | **Специфичен опит** | **Образование, квалификация** |
| 1. |  |  |  |  |
| 2. |  |  |  |  |
| 3. |  |  |  |  |
| …… |  |  |  |  |
|  |  |  |  |  |
|  |  |  |  |  |

***Приложения:***

*Автобиографии, подписани от съответните лица.*

Дата:.............................. г. ............................................

 /*Име, подпис и печат/*

# *Образец №6*

**АВТОБИОГРАФИЯ**

1. **ДАННИ ЗА ЛИЦЕТО**

|  |  |
| --- | --- |
| **Трите имена** |  |
| **Дата на раждане** |  |
| **Адрес за връзка** |  |
| **Телефон, факс** |  |
| **Електронна поща** |  |

1. **КЛЮЧОВА ПОЧИЦИЯ В ЕКИПА ЗА ИЗПЪЛНЕНИЕ НА ПОРЪЧКАТА**
2. **ОБРАЗОВАТЕЛНА ПОДГОТОВКА**

**2.1. Вид и степен на завършено образование**

|  |  |  |
| --- | --- | --- |
| **Учебно заведение и срок на обучение** | **Придобита образователно- квалификационна степен** | **Професионална квалификация/Специалност** |
|  |  |  |
|  |  |  |
|  |  |  |

**2.2. Допълнителна квалификация**

|  |  |  |
| --- | --- | --- |
| **Учебно заведение и срок на обучение** | **Курс/ Програма/****Наименование на придобитата квалификация** | **Сертификати/****Удостоверения** |
|  |  |  |
|  |  |  |
|  |  |  |

Забележка*: Тук се посочват квалификационни програми и курсове, които не са съпроводени с придобиване на образователно-квалификационна степен.*

1. **НАСТОЯЩА МЕСТОРАБОТА И ДЛЪЖНОСТ**

**..............................................................................................................................................................**

1. **ПРОФЕСИОНАЛЕН ОПИТ .......................................................................................................................................................**

Посочете *организациите, в които сте работили, като започнете с последната и/или друга заетост (свободна професия, самонает и др.)*

**4.1. Специфичен професионален опит -** *посочва се опита в областите на компетентност, съгласно минималните изисквания към съответната позиция в екипа за изпълнение на предмета на настоящата поръчка от Техническата спецификация.*

|  |  |  |  |  |
| --- | --- | --- | --- | --- |
| **Организация** | **Срок на заетост** | **Длъжност** | **Основни дейности и отговорности** | **Документ/и, удостоверяващ/и изпълнението на изискванията на възложителя** *(когато е приложимо)* |
|  |  |  |  |  |
|  |  |  |  |  |
|  |  |  |  |  |

**4.2. Професионален опит в други области**

|  |  |  |  |
| --- | --- | --- | --- |
| **Организация** | **Срок на заетост** | **Длъжност** | **Основни дейности и отговорности** |
|  |  |  |  |
|  |  |  |  |
|  |  |  |  |

**5. УДОСТОВЕРЯВАНЕ, ПОЕМАНЕ НА ЗАДЪЛЖЕНИЕ И ОТГОВОРНОСТ:**

С подписа си под настоящата автобиография удостоверявам, че същата вярно описва мен, квалификациите и опита ми.

Поемам задължение да бъда на разположение при участието си в работата по настоящата поръчка през целия срок на изпълнението ѝ, както изискват отговорностите ми в съответствие с офертата на участника и за качественото изпълнение на предмета на поръчката.

Известна ми е отговорността по чл. 313 от Наказателния кодекс за посочване на неверни данни.

Дата:\_\_\_\_\_\_\_\_\_\_\_\_\_\_\_\_г.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 */име, подпис/*

***Образец №7***

**Д Е К Л А Р А Ц И Я**

**за използване на подизпълнител/и**

Долуподписаният /-ната/ в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(посочете длъжността)* на *(посочете името на участника), БУЛСТАТ/ЕИК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* - участник в процедура за възлагане на обществена поръчка с предмет**:**

**„Разработване на Иновационна стратегия за интелигентна специализация на Община Русе за периода 2015-2020 г.“**

**Д Е К Л А Р И Р А М, че:**

При изпълнение на поръчката **ще използвам/няма да използвам** подизпълнители. */ненужното се задрасква****/***

Декларирам, че отговарям за действията, бездействията и качеството на изпълнение на посочените подизпълнители като за свои действия, бездействия и качество на изпълнение.

|  |  |  |
| --- | --- | --- |
| Наименование наподизпълнителя | Видове работи, които ще изпълнява | % от общата стойност на поръчката |
|  |  |  |
|  |  |  |

*(*Избройте *конкретните части и техния обем от предмета на обществената поръчка, които ще бъдат изпълнени от подизпълнителя)*

Известна ми е отговорността по чл. 313 от Наказателния кодекс за посочване на неверни данни.

**Приложение:** *Декларация от посочените подизпълнители с изразено от тях съгласие за участие в настоящата поръчка като подизпълнители.*

Дата: г.

Декларатор:

*(подпис и печат)*

***Образец №8***

**Д Е К Л А Р А Ц И Я**

**за съгласие за участие като подизпълнител в обществена поръчка с предмет:**

**„Разработване на Иновационна стратегия за интелигентна специализация на Община Русе за периода 2015-2020 г.“**

Долуподписаният /-ната/ в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_ *(посочете длъжността)* на *(посочете името на подизпълнителя), БУЛСТАТ/ЕИК*

**Д Е К Л А Р И Р А М, че:**

1. Представляваното от мен

*(посочете дружеството, което представлявате)*

е съгласно да участва като подизпълнител на участника *(посочете участника, на който сте подизпълнител)* при изпълнение на горепосочената поръчка.

1. Дейностите, които ще изпълняваме като подизпълнител и размера на участието ни в % са, както следва:

 *(избройте конкретните части и техния обем от предмета на обществената поръчка, които ще бъдат изпълнени от Вас като подизпълнител).*

1. Подизпълнителят, който представлявам:
	1. не е обявен в несъстоятелност;
	2. не е в производство по ликвидация или се намира в подобна процедура съгласно националните закони и подзаконови актове;
	3. няма задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган или ако има е допуснато разсрочване или отсрочване на задълженията, и няма задължения за данъци или вноски за социалното осигуряване съгласно законодателството на държавата, в която участникът е установен.
	4. не е сключил договор с лице по чл. 21 или 22 от Закона за предотвратяване и установяване на конфликт на интереси.
2. Не съм осъден/ реабилитиран за:
	1. престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;
	2. подкуп по чл. 301 - 307 от Наказателния кодекс;
	3. участие в организирана престъпна група по чл. 321 и 321а от Наказателния кодекс;
	4. престъпление против собствеността по чл. 194 - 217 от Наказателния кодекс;
	5. престъпление против стопанството по чл. 219 - 252 от Наказателния кодекс;
3. Не съм свързано лице с възложителя или със служители на ръководна длъжност в неговата организация;
4. Информацията по т. 3 и 4 се съдържа в следните публични регистри ……………… (посочва се в кои публични регистри се съдържа посочената информация) или следния компетентен орган …………………………, е длъжен да предостави информация за тези обстоятелства. (посочва се компетентния орган, който съгласно законодателството на държавата, в която участникът е установен, е длъжен да предостави информация за тези обстоятелства служебно на Възложителя)
5. Представляваният от мен подизпълнител не участва в горепосочената процедура със самостоятелна оферта.

Известно ми е, че за посочване на неверни данни в настоящата декларация подлежа на наказателна отговорност по чл. 313 от Наказателния кодекс.

Дата : г. Декларатор:

/подпис и печат/

**Проект!**

**ДОГОВОР**

**№**………………**/**………………

Днес, ……………………2015 г. , в гр. Русе, между страните:

1. **ОБЩИНА РУСЕ,** със седалище и адрес на управление: пл. „Свобода” № 6, ЕИК по Булстат: BG 000530632, представлявано **от ПЛАМЕН СТОИЛОВ,** в качеството му на кмет на Община Русе, наричано за краткост в този договор **ВЪЗЛОЖИТЕЛ**, от една страна

**и**

1. **………………………………………………………………………………………,** със седалище и адрес на управление: ………………………………………………., представлявано от ……………………………………………………………………., в качеството му на ……………………………………, наричано за краткост в този договор **ИЗПЪЛНИТЕЛ**

на основание **чл. 101е от ЗОП,** във връзка с проведена поръчка, възлагана чрез публична покана с предмет**: „Разработване на Иновационна стратегия за интелигентна специализация на Община Русе за периода 2015-2020 г.“,** се сключи настоящия договор и страните се споразумяха за следното:

1. **ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение дейностите свързани с обществена поръчка с предмет „Разработване на Иновационна стратегия за интелигентна специализация на Община Русе за периода 2015-2020 г.“**,** съгласно офертата и техническото предложение на **ИЗПЪЛНИТЕЛЯ,** представляващи неразделна част от настоящия договор.

**(2)**Всички дейности по настоящия договор се извършват при стриктното съблюдаване на клаузите на настоящия договор, Техническото предложение на изпълнителя и изискванията на възложителя, посочени в публичната покана и техническата спецификация.

1. **ЦЕНА НА ДОГОВОРА**

**Чл. 2. (1)** Стойността на договора, съгласно приетото от **ВЪЗЛОЖИТЕЛЯ** Ценово предложение на **ИЗПЪЛНИТЕЛЯ**, представляващо неразделна част от настоящия договор, възлиза на **……………………….. /словом:………………………./ без ДДС** и **……………………. /словом:……………………………………………. с ДДС.**

**(2)** Тази цена не подлежи на изменение.

**(3)** Плащанията по настоящия договор ще се извършват в български лева.

1. **НАЧИН НА ПЛАЩАНЕ**

**Чл. 3. (1)** Плащанията ще се извършват с платежно нареждане по следната сметка на **ИЗПЪЛНИТЕЛЯ**:

IBAN сметка ………………………………..

BIC код на банката …………………………

Банка: ………………………………………..

Град/клон/офис: …………………………….

**(2)** **ВЪЗЛОЖИТЕЛЯТ ще заплати на ИЗПЪЛНИТЕЛЯ договорената цена, чрез банков превод в лева по сметка на ИЗПЪЛНИТЕЛЯ, както следва**:

* Авансово плащане в размер на 35% от стойността на поръчката, което се извършва посредством банков превод по сметка на ИЗПЪЛНИТЕЛЯ.
* Окончателно плащане в размер на 65% от стойността на поръчката, което се извършва посредством превод по сметка на ИЗПЪЛНИТЕЛЯ. Окончателното плащане по договора се извършва след приемане на работата на ИЗПЪЛНИТЕЛЯ и представяне на двустранно подписан приемо- предавателен протокол.

**(3)** Всички плащания се извършват с платежно нареждане по банкова сметка на ИЗПЪЛНИТЕЛЯ в срок до 30 (тридесет) календарни дни след представена от ИЗПЪЛНИТЕЛЯ на ВЪЗЛОЖИТЕЛЯ оригинална фактура. Съответната фактура се издава в срок до 5 (пет) календарни дни, считано от датата на заверка от оторизиран представител на ВЪЗЛОЖИТЕЛЯ на представените документи.

Получател: .........................................

Адрес: .........................

ЕИК ....................

Получил фактурата: ............................

Номер на документа, дата, място

В описателната част на разходооправдателния документ следва да се впише следният текст: Разработване на Иновационна стратегия за интелигентна специализация на Община Русе 2015-2020 г.

**(4)** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

1. **СРОК НА ИЗПЪЛНЕНИЕ**

**Чл. 4.** Настоящият договор влиза в сила от датата му на сключване и дейностите по неговото изпълнение трябва да приключат в срок до **30.08.2015 г**.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5** **(1) ВЪЗЛОЖИТЕЛЯТ** има право да получи резултатите от изпълнението на договора във вида и срока, уговорени в този договор и предвидени в техническата спецификация на поръчката.

**(2)** **ВЪЗЛОЖИТЕЛЯТ** има право да получи по всяко време информация и документация от **ИЗПЪЛНИТЕЛЯ** относно степента на изпълнение на дейностите, предмет на договора;

**(3)** **ВЪЗЛОЖИТЕЛЯТ** има право да изисква всякаква информация и документация от **ИЗПЪЛНИТЕЛЯ** свързана с предмета на настоящия договор.

**Чл. 6** (**1)** **ВЪЗЛОЖИТЕЛЯТ** се задължава да не сключва договори със свързани лица в рамките на изпълнение на дейностите по поръчката. ***Свързани лица*** са:

* съпрузите, роднините по права линия – без ограничения, по съребрена линия – до четвърта степен включително, и роднините по сватовство – до трета степен включително;
* работодател и работник;
* лицата, едното от които участва в управлението на дружеството на другото;
* съдружниците;
* дружество и лице, което притежава повече от 5 на сто от дяловете и акциите, издадени с право на глас в дружеството;
* лицата, чиято дейност се контролира пряко или косвено от трето лице;
* лицата, които съвместно контролират пряко или косвено трето лице;
* лицата, едното от които е търговски представител на другото;
* лицата, едното от които е направило дарение в полза на другото.
* лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните.

**(2) ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** стойността на извършената работа, съгласно условията на чл. 2 и чл. 3 от настоящия договор;

**(3) ВЪЗЛОЖИТЕЛЯТ** се задължава да осигури на **ИЗПЪЛНИТЕЛЯ** съдействието и информацията, необходими му за качественото изпълнение на работата;

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7**. **(1)** **ИЗПЪЛНИТЕЛЯТ** има правода получи уговореното възнаграждение;

**(2)** **ИЗПЪЛНИТЕЛЯТ** има право да получава от **ВЪЗЛОЖИТЕЛЯ** съдействие и информация при извършване на дейностите, предмет на този договор;

**(3)** **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** приемането на работата при условията и сроковете на този договор.

**Чл. 8. (1) ИЗПЪЛНИТЕЛЯТ** се задължава да извърши възложените работи, предмет на настоящия договор с грижата на добър стопанин, при спазване на изискванията за икономичност, ефикасност, прозрачност и качество, в съответствие с най-добрите практики в съответната област и в съответствие с действащото българско законодателство, техническата спецификация и офертата, при условията и сроковете на този договор.

**(2)** Единствено **ИЗПЪЛНИТЕЛЯТ** е отговорен пред **ВЪЗЛОЖИТЕЛЯ** за изпълнението на договора.

**(3) ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**(4)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** възможност да извършва контрол по изпълнението на възложената работа по всяко време;

**(5) ИЗПЪЛНИТЕЛЯТ** се задължава да не разгласява по какъвто и да е начин информацията, предоставена му от **ВЪЗЛОЖИТЕЛЯ** или станала му известна във връзка или по повод извършването на работата, предмет на този договор.

**(6)** **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за всички пречки, възникващи в хода на изпълнението на поръчаната работа, като може да иска от **ВЪЗЛОЖИТЕЛЯ** указания за отстраняването им.

**(7)** **ИЗПЪЛНИТЕЛЯТ** се задължава да информира своевременно **ВЪЗЛОЖИТЕЛЯ** за настъпването на обстоятелства, които могат да бъдат определени като непредвидени обстоятелства.

1. **ОТГОВОРНОСТИ И НЕУСТОЙКИ**

**Чл. 9 (1)** При забавено изпълнение на задълженията по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1% (нула цяло и един процента) от стойността на забавата, за всеки просрочен ден, но не повече от 10% (десет процента) от общата стойност на договора.

**(2)** При просрочие на плащането от страна на ВЪЗЛОЖИТЕЛЯ, същият дължи на ИЗПЪЛНИТЕЛЯ неустойка в размер на 0,1% (нула цяло и един процента) от стойността на забавата, за всеки просрочен ден, но не повече от 10% от общата стойност на договора.

**(3)** Сметка на **ВЪЗЛОЖИТЕЛЯ** за възстановяване на суми и неустойки

IBAN сметка: ……………………………………………

BIC код на банката: …………………………………

Банка: ТБ Инвестбанк АД

Град/клон/офис: …………………………………………

**Чл. 10 (1)** В случаите по чл. 12, т. 3, договорът се прекратява, като на ИЗПЪЛНИТЕЛЯ не се дължи възнаграждение.

**Чл. 11.** Неустойката не лишава изправната страна от правото да търси обезщетение за вреди по общия ред.

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 12** Настоящият договор може да бъде прекратен:

**1.** с изпълнение на задачите, предвидени в чл. 1;

**2.** по взаимно писмено съгласие на страните, изразено писмено;

**3.** едностранно по реда на чл. 87 ЗЗД при забава изпълнението задълженията на ИЗПЪЛНИТЕЛЯ, съгласно уговореното, с повече от три работни дни;

4. при настъпване на обективни обстоятелства, представляващи непреодолима сила, в резултат на които изпълнението на договора се окаже невъзможно.

1. **НЕПРЕДВИДЕНИ ОБСТОЯТЕЛСТВА**

**Чл. 13** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, в това число и за причинените от това неизпълнение вреди.

**(2)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвидените обстоятелства.

1. **СЪОБЩЕНИЯ**

**Чл. 14 (1)** Всички съобщения, свързани с изпълнението на настоящия договор са валидни, ако са направени в писмена форма и са подписани от упълномощените лица.

**(2)** Валидни адреси и данни на страните са:

За Възложителя: гр. Русе, 7000, пл. Свобода 6, e-mail: mayor@ruse-bg.eu, тел.: 082/826 100, 082/881 802, факс: 082/834 413

За Изпълнителя: ……………………………………………………………………………

**(3)** При промяна на горните данни съответната страна е длъжна да уведоми другата в тридневен /3/ срок от промяната.

**XIV. ОБЩИ РАЗПОРЕДБИ**

**Чл. 15** Споровете по тълкуването и изпълнението на настоящия договор ще се решават доброволно между страните, а при непостигане на съгласие – по съдебен ред.

**Чл. 16** Изменения и допълнения на този договор не могат да се правят, освен в случаите на чл. 43, ал. 2 от Закона за обществените поръчки.

**Чл. 17** За целите на настоящия договор, страните се споразумяха, че под понятието “непредвидени обстоятелства”, ще разбират обстоятелства включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**Чл. 18** За целите на настоящия договор, страните се споразумяха, че „конфликт на интереси“ ще е налице, когато безпристрастното и обективно осъществяване на функции във връзка с изпълнението на договора/заповедта, от което и да е лице е изложено на риск поради причини, свързани със семейството, емоционалния живот, политическата или националната принадлежност, икономически интереси или други общи интереси, които това лице има с бенефициента.

**Чл. 19** За неуредените в настоящия договор въпроси се прилагат разпоредбите на действащото българско законодателство.

Настоящият договор се състави и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са:

1. Оферта на **ИЗПЪЛНИТЕЛЯ;**
2. Техническо предложение на **ИЗПЪЛНИТЕЛЯ;**
3. Ценово предложение на **ИЗПЪЛНИТЕЛЯ;**
4. Техническа спецификация.

**ВЪЗЛОЖИТЕЛ: ИЗПЪЛНИТЕЛ:**

**Съгласувал:**

**Емилия Пенева**

**Директор на дирекция ФСД**

**Милена Трифонова**

*Старши юрисконсулт в отдел ПНО*

**Изготвил:**

**Лидия Лечева-Господинова**

*Главен експерт ЕР*